钦定古今图书集成/历象汇编/岁功典/第089卷 > 风入松〈冬至〉 李肩吾
## 钦定古今图书集成/历象汇编/岁功典/第089卷 > 风入松〈冬至〉 李肩吾

霜风连夜做冬晴，晓日千门。香葭暖透黄钟管，正玉
台、彩笔书云。竹外南枝意早，数花开对清尊。　香闺
女伴笑轻盈、倦绣停鍼。花砖一线添红影，看从今、迤
逦新春。寒食相逢何处，百单五个黄昏。

汉《崔骃铭》：“阳升于下，日永于天。长履景福，至千亿年。”
宋傅亮诗：“星昴殷仲冬，短晷穷南陆。柔荔迎时萋，芳
芸应节馥。”

唐韦应物诗：“子月生一气，阳景极南端。”

权德舆诗：“令节一阳新，西垣宿近臣。晓光连凤沼，残
漏近鸡人。白雪飞成曲，黄钟律应均。”

《薛能诗》：“九九已从南至尽，芊芊初傍北篱新。”

宋王十朋诗：“观台云物端可书，宫线初长日南至汪元量诗：“三殿乘舆去贺冬。”

元陈高诗：“白发频添随绣线，壮心都冷类葭灰。中兴
早看云台筑，老去何妨卧草莱。”

明尹耕诗：“腊冻岭梅难索笑，春迟宫柳未舒眉。浮灰
不送囊中赋，弱线还添鬓上丝。